
MUNICIPIUL TIMIȘOARA

DIRECȚIA INCUBATOR DE PROIECTE

NR. TMI 2023 – 000742/24.05.2023
RAPORT DE SPECIALITATE

privind actualizarea documentaţiei tehnico-economice și a indicatorilor tehnico-economici aferenți obiectivului de investiție „Creșterea eficienței energetice prin reabilitare termică construcții și instalații la Liceul Tehnologic de Industrie Alimentară” din cadrul proiectului „Liceul Tehnologic de Industrie Alimentară –  Școală verde inteligentă”   - faza D.A.L.I. –  în conformitate cu prevederile ghidului solicitantului PNRR 2020-2026, C5- Valul Renovării și a modificărilor legislative 

Având în vedere Referatul de aprobare al proiectului de hotărâre al Primarului Municipiului Timișoara și fondurile europene nerambursabile disponibile prin Planului Național de Redresare și Reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice;
Facem următoarele precizări:
Prin Hotărârea Consiliului Local nr. 327/14.06.2019 a fost aprobată documentația tehnico-economică şi indicatorii tehnico-economici faza DALI a obiectivului de investiție „Creșterea eficienței energetice prin reabilitare termică construcții și instalații la  Liceul Tehnologic de Industrie Alimentară”, elaborată de proiectant - S.C. „Bau Proiect” S.R.L. în baza contractului de proiectare nr. 108/11.07.2017. 
Documentația de avizare a lucrărilor de intervenție a fost elaborată cu respectarea prevederilor H.G. nr. 907/ 29.11.2016 privind etapele de elaborare şi conţinutul - cadru al documentațiilor tehnico-economice aferente obiectivelor/proiectelor de investiții finanțate din fonduri publice. 
Inițial, conform contractului de prestări servicii 108/11.07.2017, durata contractului era eșalonată în două etape:

· Etapa I: care cuprinde Expertiza Tehnică, Auditul Energetic şi Documentația pentru Avizarea Lucrărilor de Intervenții (etapă finalizată și aprobată prin Hotărârea Consiliului Local nr. 327/2019). 

· Etapa II: cuprinde asistența tehnică din partea proiectantului pe parcursul elaborării Cererii de Finanțare şi până la semnarea Contractului de Finanţare.

Deoarece proiectul nu s-a mai finanțat din sursa de finanțare identificată la data încheierii contractului, respectiv POR 2014-2020, axa prioritară 3, prioritatea de investiții 3.1, operațiunea B-clădiri publice în acest moment, s-au identificat alte surse de finanțare pentru realizarea acestui proiect.

Pentru realizarea investiției a fost analizată oportunitatea accesării de fonduri europene nerambursabile, fiind identificat ca primă sursă de finanțare apelul de proiecte care s-a deschis prin Componenta 5 – Valul Renovării – Planul Național Redresare și Reziliență (PNRR 2020-2026).

Prin Hotărârea nr. 103 din data 06.04.2022 s-a aprobat depunerea proiectului “Liceul Tehnologic de Industrie Alimentară – Școală verde inteligentă” pentru a accesa fondurile europene nerambursabile prin Planul Național Redresare și Reziliență (PNRR 2020-2026) în cadrul apelului de proiecte PNRR/2022/C5/B.2.2/1, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.2: Renovarea energetică moderată sau aprofundată a clădirilor publice. Astfel, a fost semnat contractul de finanțare nr. 136960/05.12.2022.
Întrucât prin Hotărârea Consiliului Local nr. 327/14.06.2019 a fost aprobată documentația tehnico-economică şi indicatorii tehnico-economici faza DALI al obiectivului de investiție „Creșterea eficienței energetice prin reabilitare termică construcții și instalații la  Liceul Tehnologic de Industrie Alimentară”; a fost necesar semnarea unui act adițional nr. 1 din 01.04.2022 la contractul de prestări servicii nr.108/11.07.2017 cu S.C. „Bau Proiect” S.R.L. cu scopul de a revizui documentația tehnico-economică menționată în tema de proiectare de către Prestator, în conformitate cu legislația în vigoare (creșterea costurilor materialelor în construcții, evoluția ratei inflației ulterior aprobării documentației tehnico-economice, actualizarea manoperei, ca urmare a creșterii salariului minim în construcții de la 3000 lei la 4000 lei) și avizele obținute la faza DALI. DALI a fost actualizată și în conformitate cu prevederile ghidului solicitantului – PNRR, C 5 – Valul Renovării și criteriul DNSH „Do No Significant Harm”.
Potrivit Ordinului pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C5/2/B.2.1/1, PNRR/2022/C5/B.2.2/1, componenta 5 — Valul renovării, axa 2 — Schema de granturi pentru eficiență energetică și reziliență în clădiri publice, operațiunea B.2: Renovarea energetică moderată sau aprofundată a clădirilor publice), beneficiarii au obligația de a prezenta după semnarea contractului de finanțare, dar nu mai târziu de 3 luni de la data intrării în vigoare a contractului de finanțare, să transmită documentația tehnico-economică actualizată dacă a fost elaborată în baza unui contract de proiectare existent înainte de 2020 și hotărârea de consiliu local de aprobare a indicatorilor tehnico-economici actualizați.
Actualizarea s-a realizat pentru cele 3 corpuri aflate în incinta Liceului Alimentar. În momentul de față la toate cele 3 clădiri se înregistrează consumuri energetice mari. Reducerea consumului de energie pentru încălzirea clădirilor publice are ca efecte reducerea costurilor de întreținere cu încălzirea, diminuarea efectelor schimburilor climatice, prin reducerea emisiilor de gaze cu efect de sera, creșterea independenței energetice, prin reducerea consumului de combustibil utilizat la prepararea agentului termic.
Clădirile studiate au următoarele destinații:

· Clădire școală – clădire destinată pentru învățământ, săli de clasa și partea administrativă a liceului;

· Clădire internat nr.1 – clădire destinată pentru cazare, camere cu 2, 3 și 4 paturi;

· Clădire cantină – clădire destinată elevilor din cămine pentru luarea meselor.
Astfel, obiectivele sunt:

·  renovarea energetică moderată a 3 (trei) corpuri de clădire publică din cadrul Liceului Tehnologic de Industrie Alimentară  (corp clădire liceu, corp clădire internat și corp clădire cantină) luându-se în calcul media ponderată a indicatorilor pentru cele 3 corpuri de clădire;

·  creşterea eficienţei energetice a unui număr de trei clădiri din cadrul Liceului Tehnologic de Industrie Alimentară Timișoara, prin realizarea unor lucrări de intervenţie care determină diminuarea consumurilor energetice și lucrări conexe care contribuie la implementarea proiectului;
·  reducerea consumului de energie pentru încălzirea clădirilor publice cu efect asupra reducerii costurilor de întreținere cu încălzirea, diminuarea efectelor schimbărilor climatice prin reducerea emisiilor de gaze cu efect de seră, creșterea independenței energetice prin reducerea consumului de combustibil utilizat la prepararea agentului termic.

Indicatorii de proiect care fac obiectul monitorizării implementării și performanței investiției propuse prin proiect sunt: 
· scăderea consumului anual de energie finală în clădirile publice; 
· scăderea consumului anual specific de energie primară;
· numărul clădirilor care beneficiază de măsuri de creștere a eficienței energetice.

Intervențiile propuse la cele 3 clădiri sunt lucrări destinate creșterii eficienței energetice ale clădirilor. Astfel lucrările nu cuprind intervenții funcționale.

 Lucrările se referă la realizarea reabilitării termice ale clădirilor și modernizarea instalațiilor.
Astfel se vor realiza lucrări de termosistem la toate clădirile, se vor reface izolațiile termice și hidrofuge la acoperișul clădirilor. Lucrările se referă la realizarea reabilitării termice ale clădirilor și o analiză a instalațiilor. În ultimii 5 ani s-au executat reparații la hidroizolație cantină și internat, și lucrări de igienizare nivel 3 internat, conform contract 338/30.12.2014.
Documentația a fost actualizată  cu prețuri la luna februarie 2023 și a fost revizuită în concordanță cu cerințele specifice din ghidul solicitantului (montarea de sisteme inteligente de contorizare, urmărire și înregistrare a consumurilor energetice, amplasarea pe acoperiș a unui sistem de panouri fotovoltaice) pși valoarea totală de finanțare solicitată prin cererea de finanțare. Astfel, au fost actualizate valorile cu indicele inflației (indicele inflației între august 2022 și februarie 2023 este de 105,68) și cu creșterea manoperei în construcții (salariu minim în construcții în noiembrie era de 3000 lei, iar în ianuarie 2023 valoarea salariului minim în construcții este de 4000 lei). 
În data de 10.05.2023 a fost emis avizul favorabil nr. 6 al Comisiei Tehnico-Economice pentru obiectivul de investiție “Creșterea eficienței energetice prin reabilitare termică construcții și instalații la Liceul Tehnologic de Industrie Alimentară” din cadrul proiectului „Liceul Tehnologic de Industrie Alimentară –  Școală verde inteligentă”.

Ţinând cont de cele mai sus exprimate, propunem spre aprobarea Consiliului Local al Municipiului Timişoara:


 (1) Aprobarea actualizării documentaţiei tehnico-economice și a indicatorilor tehnico-economici aferenți obiectivului de investiție „Creșterea eficienței energetice prin reabilitare termică construcții și instalații la Liceul Tehnologic de Industrie Alimentară” din cadrul proiectului „Liceul Tehnologic de Industrie Alimentară – Școală verde inteligentă” faza D.A.L.I., în conformitate cu prevederile ghidului solicitantului PNRR 2020-2026, C5- Valul Renovării și a modificărilor legislative;
(2) Indicatorii tehnico-economici ai obiectivului de investiție, aprobați prin HCL 327/2019 se modifică corespunzător, conform descrierii sumare a investiției, anexă la proiectul de hotărâre.
(3) Aprobarea bugetului total al proiectului în valoare de 31.346.786,11 lei (inclusiv TVA), din care:

· Suma de 22.911.393,36 lei, reprezintă cheltuieli eligibile, respectiv:

· 19.269.176,65 lei reprezintă valoarea finanțării din PNRR;

· 3.642.216,71 lei reprezintă TVA aferentă cheltuielilor eligibile, ce va fi rambursat de la Bugetul de Stat.

· Suma de 8.435.392,75 lei reprezintă cheltuieli neeligibile:

· 7.106.727,80 lei valoare fără TVA:

· 1.328.664,95 lei valoarea TVA.
Ținând cont de datele tehnice descrise de către compartimentul de resort în prezentul raport, în baza art. 136 din OUG nr.57/2019 privind Codul administrativ, apreciem că Proiectul de hotărâre privind actualizarea documentaţiei tehnico-economice și a indicatorilor tehnico-economici aferenți obiectivului de investiție „Creșterea eficienței energetice prin reabilitare termică construcții și instalații la Liceul Tehnologic de Industrie Alimentară” din cadrul proiectului „Liceul Tehnologic de Industrie Alimentară – Școală verde inteligentă” - faza D.A.L.I., în conformitate cu prevederile ghidului solicitantului PNRR 2020-2026, C5-Valul Renovării și a modificărilor legislative, îndeplinește condițiile tehnice pentru a fi supus dezbaterii și aprobării plenului consiliului local.

